དྲ་རྒྱ་ཐོག་གི་གནས་ཚུལ་ལྟར་ན།རྒྱ་ནག་བཅོས་བསྒྱུར་དུས་དེབ་ཁང་གི་གཙོ་འཛིན་ཟུར་པ་ལེ་ཝེ་ཏང་དང་རྒྱ་ནག་དམངས་གཙོ་བསྒྱུར་བཅོས་ཁྲོད་ཀྱི་བོད་དོན་གྱི་རྩོམ་པ་པོ་ཀྲང་པོ་ཧྲུའུ་གཉིས་ཀྱི་ཨ་རིར་རྒྱ་ནག་གི་འཐབ་ཇུས་དབྱེ་ཞིབ་རིག་པའི་བང་མཛོད་ཟེར་བ་ཞིག་བཙུགས་ཡོད།ལེ་ཝེ་ཏང་ནི་རྒྱ་ནག་འཐབ་ཇུས་དབྱེ་ཞིབ་དུས་དེབ་ཁང་གི་གཙོ་འཛིན་དང་།ཀྲང་པོ་ཧྲུའུ་ལག་བསྟར་རྩོམ་སྒྲིག་པ་ཡིན།སྐུ་ཞབས་ཀྲང་པོ་ཧྲོ་ཡིས་ཕྱིར་བསྒྲགས་བྱས་པ་འདི་ལྟ།ངས་ཤེས་པ་ལྟར་ན་ལེ་ཝེ་ཏང་ལྟ་བུའི་རྒྱ་གཞུང་སྒྲིག་གཞི་ནང་གི་མཁས་པ་འགས་དེ་སྔོན་འདི་འདྲའི་བསམ་འཆར་བཏོན་ཡོད།པེ་ཅིན་གྱིས་ཏཱ་ལའི་བླ་མ་ཕྱིར་གདན་འདྲེན་བྱས་ནས་བོད་ཁུལ་གྱི་ཆོས་ལུགས་ལས་དོན་གཙོ་སྐྱོང་གནང་གི་འཇུག་དགོས།ཆོས་ལུགས་རང་སྐྱོང་ལག་བསྟར་བྱས་ཏེ་ཏང་གིས་ཇུས་གཏོགས་མི་བྱེད།ཡིན་ཡང་ཏཱ་ལའི་བླ་མས་ཀྱང་བོད་ཀྱི་ཆབ་སྲིད་ལ་ཐེ་གཏོགས་བྱེད་མི་དགོས།དེ་བཞིན་ཤི་ཤི་ཅིན་ཕུངཡིས་ཏཱ་ལའི་བླ་མ་དང་གྲོས་མོལ་བྱེད་པའི་སྒོ་ཕྱེ་བ་ཡིན་ན་བོད་ཀྱི་གནད་དོན་ཞི་ལྷོད་དུ་འགྲོ་བ་ཡིན།དེས་ཤིང་ཅང་དང་རྒྱལ་ཡོངས་ཀྱི་གཏན་འཇགས་ལ་ཡང་ཕན་པ་ཡོད་ཟེར།